ખેરવા ગણપત યુનિવર્સિટી સાથેના સહયોગમાં નિર્માણ પામેલા દેશના સૌ પ્રથમ ‘જિમ' (જાપાન ઈન્ડિયા ઈન્સ્ટિટ્યૂટ ફોર મેન્યુફેક્ચરિંગ)ના ફિટર, ઈલેક્ટ્રીશિયન, વેલ્ડર, મિકેનિક-ઓટોબોડી પેઈન્ટ, મિકેનિક-ઓટો બોડી રીપેર અને ડિઝલ મિકેનિક જેવા આઈટીઆઈ કક્ષાના કોર્સિસના વિવિધ ટ્રેડના સફળ વિદ્યાર્થીઓ માટે થોડા દિવસ પહેલાં બે દિવસીય પ્લેસમેન્ટ ડ્રાઈવ યોજાઈ હતી. જેમાં પસંદગી પામેલા ૬૧ જેટલા વિદ્યાર્થીઓને સુઝુકી મોટર ગુજરાત (હાંસલપુર, બહુચરાજી) દ્વારા તાજેતરમાં જોબ ઓફર લેટર અપાયા હતા.